da fr cs da da fr he en da da it de en he da da da da da da da lb da da da da da da da da pl da da fy da uk es da da da da da da da da da da da da da da da da da da sv en nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Vi har nu 2 år i træk været nogle dage i Amsterdam i efterårsferien. Byens rolige tempo, de fine kanaler og de mange gode spisesteder tiltaler os virkelig. Jeg har skrevet et indlæg om sidste års tur lige her. Både sidste år og i år tog vi noget særligt hollandsk kage med hjem; gevuldte speculaas. Det er ingen hemmelighed at hollænderne er meget glade for kanel, og denne kage er nærmest en slags peberkagedej fyldt med det lækreste marcipan. Når vi har købt den i Amsterdam, har det nærmest lignet en kæmpe skærekage, som man så køber stykker af.
Lige efter at vi var kommet hjem i år (og havde spist kagen), fandt jeg en opskrift på i den nye Ottolenghi kogebog; Sødt (som jeg i øvrigt kun kan anbefale – ligesom de øvrige kogebøger fra Ottolenghi er den utrolig gennemarbejdet og uhyre inspirerende).
Kagen er ikke voldsom svær at lave, og hvis du ikke orker at smutte mandler, kan man altså sagtens bruge marcipan. Jeg havde en syltet appelsinskal, købt med hjem fra Italien i sommer, i gemmerne, men er du ikke til pomerans og sukat kan revet appelsin- og citronskal bruges som alternativ smagsgiver.
Prøv denne kage som supplement til julens klassikere; den er saftig og lækker krydret – og så kan resten af krydderblandingen nemt bruges til en gang pebernødder.
1 tsk stødt anis
1 tsk stødt kardemomme
½ tsk stødt koriander
1/4 tsk revet muskatnød
1/4 tsk stødte nelliker
100 g muscavadosukker eller brun farin
200 g smuttede mandler
150 g sukker (alternativt 350 g marcipan)
50 g hakket sukat eller pomeransskal (alternativt revet skal af 1 økoappelsin og 1 økocitron)
15 g smeltet smør
30 g smuttede mandler
Bland alle ingredienserne til krydderblandingen sammen.
Kom smørret i en røremaskine eller foodprocessor(dejen skal ikke piskes, men røres sammen). Kom det brune sukker samt 1 spsk mælk i og rør det godt sammen. Bland mel med 4 tsk. krydderblanding, salt og natron og kom det ned i maskinen. Rør dejen sammen – her kan det være nødvendigt at tilsætte yderligere en spiseskefuld mælk, for at få dejen til at hænge sammen. Hæld dejen ud på bordet, saml den til en kugle, kom film om og sæt den på køl i mindst 30 minutter.
Til fyldet smuttes mandlerne, hvorefter de tørres grundigt i et viskestykke og kommes op i en foodprocessor. Hak dem i ca. 30 sekunder, tilsæt sukkeret og hak yderligere til blandingen er nogenlunde findelt. Tilsæt æg og sukat (alternativ citrusskal) og saml mandelfyldet. Hæld det over i en skål og sæt den gerne på køl i en halv times tid.
Nu skal kagen samles: Kom lidt mel på en bordplade og bank dejen med en kagerulle til den er et par centimer tyk. Rul den ud til den er ½ cm tyk – den er ikke så nem at rulle ud, så vær forsigtig. Læg den over på et stykke bagepapir og pensl den med smeltet smør. Kom mandelmassen på midten i en ca. 6 centimer bred bræmme. Fold den ene side af dejen op over fyldet ved hjælp af bagepapiret.
Pensl med smør og fold den anden side ind over. Luk så vidt muligt fyldet inde og vend kagen om (brug igen bagepapiret til hjælp).
Pensl kagen med æg og pynt med smuttede mandler. Pensl kagen igen.
Bages på næstnederste rille ved 190 grader i ca. 30 mintter. Lad kagen afkøle på en rist til den er helt kold og skær den så i skiver og server.
Kagen kan godt holde sig i 4-5 dage – hvis den får lov.
Speculoos | Signes Mad siger:
25. november 2018 kl. 21:49
[…] – så en decideret julesmag er det vist ikke længere. Jeg har før prøvet kræfter med fyldt speculaas (hvilket kun kan anbefales!), men det er første gang jeg prøver dem som småkager. De smager lidt […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.